Samas  "Stolitsa" numbris on veel ka intervjuu Tartu Ülikooli õppejõu Jelena Melnikova-Grigorjevaga. Rahvussuhete probleemi näeb ta esmajoones hariduse probleemina. Tema meelest määras just nimelt haridusreform selle vormi, mille võttis protest aprillisündmuste ajal. Selle tulemusena, et Eestis realiseerus projekt "rahvusriik", sattusid venelased sellisesse olukorda, milles olid eestlased nõukogude korra ajal. Kusjuures Melnikova-Grigorjeva väitel veel hullemasse olukorda, kuna Nõukogude Liidus olevat rahvuspoliitika  eri piirkondades küllalt erinev olnud ning Eestis olevat tegemist olnud suhteliselt leebe rahvuspoliitikaga. Näiteks säilis eestikeelne kõrgharidus. Praegune riik aga olevat paljud mitte-eesti emakeelega inimesed ilma jätnud võimalusest saada kõrgharidus. Pole üllatav, et venelased tunnevad, et nad elavad eestlaste poolt okupeeritud maal. Täpselt sama moodi, nagu eestlased kakskümmend aastat tagasi tundsid ena elavat venelaste poolt okupeeritud riigis.